#### OKRESNÉ RIADITEĽSTVO

#### HASIČSKÉHO A ZÁCHRANNÉHO ZBORU

#### V DOLNOM KUBÍNE

Matúškova 1636/13, 026 01 Dolný Kubín

• •

Primátori miest a starostovia obcí

 v okresoch Dolný Kubín a Tvrdošín • •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje** | **Dolný Kubín** |
| - / - | ORHZ–DK1-2024/000524-001 | pplk. Ing. K. Žuffová | 05. 11. 2024 |

### Vec

### Vykurovacia sezóna - odporúčania hasičov

### – usmernenie

 Okresné riaditeľstvo Hasičského a záchranného zboru v Dolnom Kubíne Vám ako príslušný orgán štátnej správy na úseku ochrany pred požiarmi zasiela usmernenie na úseku ochrany pred požiarmi „Vykurovacia sezóna - odporúčania hasičov“.

S príchodom chladného počasia sa začína vykurovacie obdobie a s ním aj zvýšené nebezpečenstvo vzniku požiarov. Počas tohto obdobia hasiči už tradične evidujú zvýšený počet výjazdov k požiarom rodinných domov resp. k požiarom v bytovom fonde.

 Vzhľadom na požiare spôsobené nesprávnym vykurovaním Vás prosíme o zverejnenie obsahu tohto usmernenia k vykurovacej sezóne v obecnom rozhlase, na stránke obce, prípadne na vývesnej tabuli obce.

Príloha:

* 1 x A4 príloha

 pplk. Ing. Pavol Púčik v.r.

 riaditeľ

|  |  |  |  |  |
| --- | --- | --- | --- | --- |
|  | Telefón+421/961 498 407+421/907 803 643 |  | E-mailkarin.zuffova@minv.sk | Internet IČO[www.minv.sk](http://www.minv.sk) 00 151 866 |

Príloha k č.p.: ORHZ–DK1-2024/000524-001

**Vykurovacia sezóna - odporúčania hasičov**

S príchodom chladného počasia sa začína vykurovacie obdobie a s ním aj zvýšené nebezpečenstvo vzniku požiarov. Počas tohto obdobia hasiči už tradične evidujú zvýšený počet výjazdov k požiarom rodinných domov resp. k požiarom v bytovom fonde.

Medzi najčastejšie príčiny vzniku požiarov v čase vykurovacej sezóny patrí najmä

* nesprávna a neodborná inštalácia spotrebičov,
* nesprávna obsluha vykurovacích systémov,
* nedodržiavanie bezpečných vzdialeností na zabudovanie horľavých materiálov do konštrukcií kozubov a komínových telies,
* absencia čistenia a kontroly komínov (nezabezpečenie čistenia a kontroly komínov osobou s odbornou spôsobilosťou),
* nevyhovujúci technický stav dymovodov a komínov,
* vyhorenie sadzí v komínovom telese (usádzanie sadzí používaním nevhodného paliva v palivovom spotrebiči),
* nedodržanie bezpečnej vzdialenosti pri inštalácii dymovodu od okolitých horľavých stavebných konštrukcií,
* nedbalosť a neopatrnosť pri manipulácii s otvoreným ohňom, s horľavými látkami alebo so žeravým popolom.

**Odporúčania počas vykurovacej sezóny:**

* **Zabezpečovať pravidelné čistenie a kontrolu komínov**
* zabezpečiť odborné preskúšanie komínov osobami s odbornou spôsobilosťou. Za celkový technický stav a údržbu komínov zodpovedajú majitelia sami, a preto sú povinní zabezpečovať pravidelné čistenia a kontroly komínov,
* pri plynových spotrebičoch je vhodné orientovať svoju pozornosť na čistotu komínových prieduchov, na zabezpečenie dobrého ťahu komína a na dodržiavanie termínov odborných prehliadok, aby nedošlo k úniku plynu do okolia,
* pri kontrole vykurovacích telies je vhodné zamerať svoju pozornosť na stavebné prevedenie, funkčnosť, na prehorenie alebo poškodenie materiálu vykurovacieho telesa.
* **Vykurovať správnym palivom**
* do kotlov, kachlí a krbov patrí len určené palivo. Spaľovaním domáceho odpadu, plastov a iných vysoko horľavých látok sa zvyšuje riziko vzniku požiaru
a súčasne dochádza k  znečisteniu ovzdušia.
* **Správne uskladňovať palivo**
* v tesnej blízkosti kotlov, kachlí a krbov nesmú byť uložené a skladované žiadne horľavé materiály,
* odletené žeravé častice pri kúrení môžu spôsobiť požiar.